Komisijos Direktyva
1988 m. liepos 26 d.
iš dalies keičianti Tarybos direktyvos 82/471/EEB dėl tam tikrų produktų, naudojamų gyvūnams šerti, priedą
(88/485/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1982 m. birželio 30 d. Tarybos direktyvą 82/471/EEB dėl tam tikrų produktų, naudojamų gyvūnams šerti [1], su paskutiniais pakeitimais, padarytais Komisijos direktyva 86/530/EEB [2], ypač į jos 6 straipsnį,
kadangi Direktyvoje 82/471/EEB yra numatyta priedų turinį nuolatos derinti prie mokslo ir technikos žinių pažangos;
kadangi siekiant aiškumo tikslinga aminorūgščių ir jų druskų grupę suskirstyti pagal skirtingas aminorūgštis;
kadangi ištyrus du naujus lizino produktus nustatyta, kad šie produktai atitinka Direktyvos 82/471/EEB reikalavimus; kadangi dėl šios priežasties produktus turėtų būti leidžiama tam tikromis sąlygomis naudoti gyvūnams šerti;
kadangi šioje direktyvoje numatytos priemonės atitinka Pašarų nuolatinio komiteto nuomonę,
PRIĖMĖ ŠIĄ DIREKTYVĄ:
1 straipsnis
Direktyvos 82/471/EEB priedas iš dalies keičiamas taip, kaip nurodyta šios direktyvos priede.
2 straipsnis
Valstybės narės ne vėliau kaip iki 1989 m. birželio 30 d. priima įstatymus ir kitus teisės aktus, kurie įgyvendina 1 straipsnį. Apie tai jos nedelsdamos praneša Komisijai
3 straipsnis
Ši direktyva skirta valstybėms narėms.
Priimta Briuselyje, 1988 m. liepos 26 d.